Diari Oficial de la Generalitat Valenciana


Sumari del DOGV 805, del 18-04-1988 (1988/810920)

ORDRE de 21 de març de 1988, de la Conselleria de Cultura, Educació i Ciència, per la qual es convocat un concurs públic per a l'adjudicació d'ajudes a la creació literària.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/03/21/(1)/dof/vci/html**

### Dades del document

Número de DOGV
:   805

Data del DOGV
:   18-04-1988

Secció del DOGV
:   DISPOSICIONS GENERALS

Número del document
:   1988/810920


Data del document
:   21-03-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 21 de març de 1988, de la Conselleria de Cultura, Educació i Ciència, per la qual és convocat un concurs públic per a l'adjudicació d'ajudes a la creació literària.  
El foment de la cultura és un dels objectius fonamentals de l'actuació de la Generalitat Valenciana que, en compliment de l'article 2n. de l?Estatut d?autonomia, exerceix les accions oportunes per al desplegament i el foment de les peculiaritats del poble valencià, per facilitar-ne l'accés als béns culturals.  
En aquesta línia d'actuació, cal que es done suport als autors amb la finalitat de promoure i estimular les tasques de creació literària.  
Per altra banda, d'acord amb el que preceptua la Llei vigent de Pressupostos de la Generalitat Valenciana, la concessió d'ajudes i subvencions s'ha de realitzar amb subjecció a criteris de publicitat, concurrència i objectivitat.  
Per tot això, fent ús de les facultats que em confereix l'article 35 de la Llei de Govern Valencià 5/83, de 30 de desembre, de la Generalitat Valenciana,  
ORDENE:  
Article primer  
Es convocat concurs públic per a la concessió de tres ajudes a la realització d'altres tres treballs de creació literària en valencià o castellà.  
L'import de cada una de les ajudes serà d'un milió de pessetes (1.000.000) per a cada un dels tres treballs.  
Article segon  
L'import d'aquestes ajudes es farà efectiu amb càrrec a la consignació pressupostària 46.07.907.481.3.  
Article tercer  
Són aprovades les bases de convocatòria que s'inclouen com a Annex d'aquesta Ordre, i és facultada la Directora General de Cultura perquè, en l?àmbit de la seua competència, dicte les resolucions que considere necessàries per a l?efectivitat d'aquesta convocatòria.  
Article quart  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 21 de març de 1988.  
El Conseller de Cultura, Educació i Ciència   
CEBRIA CISCAR I CASABAN  
BASES PER A LA CONCESSIO D'AJUDES A LA CREACIO LITERARIA EN VALENCIA I EN CASTELLA PER A 1988  
Primera  
Seran concedides tres ajudes per a la realització d'altres tres treballs de creació literària en valencià o en castellà.  
L'import de les ajudes serà d'un milió de pessetes (1.000.000) cada una.  
Segona  
Les persones interessades hauran de presentar a la Conselleria de Cultura, Educació i Ciència de la Generalitat Valenciana o als Serveis Territorials respectius, un escrit amb indicació de les dades personals en què expressen la intenció d'optar per una d'aquestes ajudes. Adjuntaran a l?escrit currículum vitae del sol·licitador o solicitadors, i una memòria detallada de l?obra per a la qual és sol·licitada l'ajuda. Es recomanable que aquesta memòria incloga una mostra d'algun fragment ja realitzat del projecte.  
Tercera  
Els escrits de sol·licitud es podran presentar en el termini de tres mesos comptadors des de l?endemà de la publicació de l?Ordre de convocatòria en el Diari Oficial de la Generalitat Valenciana.  
Quarta  
El Conseller de Cultura, Educació i Ciència nomenarà una Comissió, integrada per quatre persones de prestigi reconegut en el camp de la literatura, que serà presidida per la Directora General de Cultura.  
Cinquena  
Aquesta Comissió examinarà les sol·licituds presentades i elevarà proposta de resolució al Conseller de Cultura, Educació i Ciència per a la concessió de les ajudes abans de tres mesos des de la finalització del termini de presentació de sol·licituds.  
Sisena  
Els autors seleccionats rebran l'import de les ajudes respectives per meitats iguals en dos terminis. El primer, quan es faça pública la resolució de la present convocatòria; i el segon, després del lliurament dels treballs respectius ja finalitzats, i amb la recepció prèvia d'aquests treballs d'acord amb la Comissió.  
Setena  
Els beneficiaris de les ajudes adquiriran el compromís de:  
a) Finalitzar i presentar a la Comissió tres exemplars del treball realitzat, que haurà de ser inèdit i no haver rebut cap altra ajuda d'entitats públiques o privades abans de la finalització del termini de presentació d'originals, abans del 30 de setembre de 1989.  
b) Fer constar, en cas de publicació del treball, el patrocini de la Conselleria de Cultura, Educació i Ciència de la Generalitat Valenciana.  
c) Reintegrar l?import de l'ajuda rebuda si el treball no es realitza en el termini previst.  
Vuitena  
Els autors conservaran tots els drets que els corresponguen sobre les obres que siguen objecte d'aquestes ajudes.


Còpia Permalink ELI